วันที่ 15 พย.มีเพศสัมพัน แร้วหลั่งนอกก้อ กินยาคุมฉุกเฉินแบบเม็ดเดียว พอผ่านมา2อาทิต ปจด.ยังไม่มาเรยค่ะ แร้วปวดท้องมา3-4วันแร้ว ปวดเหมือนเปนเมนแต่เมนไม่มาค่ะ วันนี้ก้อปวดท้องน้อยมากค่ะมีตกขาวด้วยแต่ ปจด.ยังไม่มาเรยค่ะ อยากทราบว่าจะท้องไหมค่ะกังวลมาก
สวัสดีค่ะ ยาคุมฉุกเฉินนั้น จะช่วยป้องกันการตั้งครรภ์ได้ประมาณ 58%-95% ดังนั้น โอกาสที่จะตั้งครรภ์จึงยังมีได้ ดังนั้น หากประจำเดือนยังไม่มา โดยผ่านมา 2 สัปดาห์แล้ว ก็ควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนมาช้า ก็อาจเกิดจากผลของยาคุมฉุกเฉินได้ ส่วนอาการปวดท้องน้อยและตกขาว ก็อาจเป็นอาการก่อนการมีประจำเดือนมาก็ได้ดังนั้น หากตรวจไม่พบการตั้งครรภ์ ก็ควรรอประจำเดือนต่อไปก่อน หากยังคงไม่มา และยังคงมีอาการปวดท้องน้อยต่อเนื่อง หรือมีลักษณะตกขาวที่ผิดปกติ เช่น ตกขาวมีกลิ่นเหม็น มีสีเขียวเหลืองคล้ายหนอง เป็นต้น ก็อาจเกิดจากมีมดลูกอักเสบได้ ในกรณีนี้ แนะนำควรไปพบสูติ-นรีแพทย์เพื่อตรวจค่ะ